George Peppard

George William Peppard (1. oktoober 1928 Detroit, Michigan – 8. mai 1994 Los Angeles, California) oli Ameerika Ühendriikide filmi- ja seriaalinäitleja. Kuulsaks sai ta filmiga "Hommikueine Tiffany juures" (1961), kus näitles koos Audrey Hepburniga, ning 1970. aastate telesarjas "Banacek", kus ta mängis miljonärist nuuskurit. Hiljem oli üks ta tuntumaid rolle kolonel John "Hannibal" Smith 1980. aastate telesarjas "A-Rühm". George Peppard juunior oli ehitusettevõtja George Peppard seeniori ja ooperilaulja Vernelle Rohreri poeg. Ta lõpetas Dearborni keskkooli Michiganis. 17-aastane Peppard värvati 8. juulil 1946 mereväkke, kus ta teenis välja kaprali[küsitav] auastme ning lahkus pärast oma teenistuse lõppu 1948. aasta jaanuaris. Aastatel 1948–1949 õppis ta Purdue Ülikooli ehitusteaduskonnas. Ta oli ka Purdue näitetrupi ja korporatsiooni Beta Theta Pi liige. Hiljem õppis ta Carnegie tehnikainstituudis (nüüd Carnegie Melloni Ülikool) Pittsburghis Pennsylvanias, kus sai 1955. aastal bakalaureusekraadi. 1981. aastal pakuti Peppardile Blake Carringtoni rolli telesarjas "Dünastia". Sarja avaosa filmivõtetel, kus osalesid ka Linda Evans ja Bo Hopkins, tekkis Peppardil sarja produtsentide Richard ja Esther Shapiroga korduvalt eriarvamusi, näiteks sellepärast, et Peppardile tundus tema roll olevat liiga sarnane sarja "Dallas" tegelase J. R. Ewingi rolliga. Peppard vallandati kolm nädalat hiljem, enne kui hakati sarja uusi osi filmima. Peppard oli viis korda abielus ja tal oli kolm last: Helen Davies (1954–1964): kaks last, Bradford ja Julie Elizabeth Ashley (1966–1972), oli tema kaasnäitleja filmis "The Carpetbaggers": üks poeg, Christian Sherry Boucher-Lytle (1975–1979), pärit Springhillist, Põhja-Louisiana Alexis Adams (1984–1986) Laura Taylor (1992–1994) Peppard oli eluaegne suitsetaja, kuid kui tal diagnoositi 1992. aastal kopsuvähk, jättis ta suitsetamise maha. Vähk ei takistanud tal näitlemist ja nii jõudis ta 1994. aastal enne surma mängida uue sarja (tööpealkirjaga "The P.I:") avaosas. Kuid Peppard suri 8. mail 1994, mistõttu tuli uue sarja plaanid ümber teha ning juba filmitud avaosa kasutati ära hoopis krimisarjas "Matlock". Kuigi Peppard põdes kopsuvähki, oli tema surma põhjus kopsupõletik. Ta on maetud Northview' kalmistule Dearbornis. 1960 – NBR auhind (National Board of Review of Motion Pictures) – "Home from the Hill" – parim meeskõrvalosatäitja 1961 – BAFTA auhinna kandidaat (British Academy Award) – "Home From The Hill" 1961 – paljutõotav uustulnuk peaosades Täht Hollywoodi kuulsuste alleel (kategooria: kino/film , 6675 Hollywood Blvd., Los Angeles) The Tigress (1992) Ultra Warrior (1990) Night of the Fox (1990) A-Rühm (1983–1987) Hit Man (1982) Race for the Yankee Zephyr (1981) Your Ticket Is No Longer Valid (1981) Battle Beyond the Stars (1980) Crisis in Mid-Air (1979) From Hell to Victory (1979) Five Days from Home (1979) Damnation Alley (1977) Doctors' Hospital (1975–76) Newman's Law (1974) Banacek (1972–1974) telesari The Groundstar Conspiracy (1972) One More Train to Rob (1971) Cannon for Cordoba (1970) The Executioner (1970) Pendulum (1969) House of Cards (1968) What's So Bad About Feeling Good? (1968) P.J. (1968) Rough Night in Jericho (1967) Tobruk (1967) The Blue Max (1966) The Third Day (1965) Operation Crossbow (1965) The Carpetbaggers (1964) The Victors (1963) "Kuidas alistati lääs" ("How the West Was Won", 1962) Breakfast at Tiffany's (film) (1961) The Subterraneans (1960) Home from the Hill (1960) Pork Chop Hill (1959) The Strange One (1957) George Peppard IMDb-s